Հայաստանի ազգային ֆիլհարմոնիկ նվագախմբում արտերկրից ընդգրկված 6 երաժիշտների 2018 թ. գործունեության շարունակությունն ապահովելու նպատակով կառավարության պահուստային ֆոնդից գումար կհատկացվի ՀՀ մշակույթի նախարարությանը: Հիմնավորման համաձայն՝ վերջին տարիներին տաղանդավոր և փորձառու այդ երաժիշտների ներկայությունը նվագախմբում նպաստել է ֆիլհարմոնիկի կատարողական մակարդակի էլ ավելի բարձրացմանը, ստեղծագործական գործունեության զարգացմանը, միջազգային ասպարեզում նվագախմբի բարձր մակարդակով ներկայացմանը: